
Παρασκευή, 25Σεπτεμβρίου 2026

ΔΕΛΤΙΟ ΤΥΠΟΥ

Εντοπισμός και διάσωση 42 αλλοδαπών νότια νοτιοδυτικά της Γαύδου - Σύλληψη ημεδαπού στον Πειραιά – Θάνατος ημεδαπού στην Πύλο – Προσάραξη Ι/Φ σκάφους στην Κω –Σύλληψη αλλοδαπού στην Ηγουμενίτσα –Εισροή υδάτων σε Ι/Φ σκάφος στους Ωρεούς – Διακομιδές ασθενών

Τις βραδινές ώρες χθες, ενημερώθηκαν οι Λιμενικές Αρχές της Παλαιόχωρας, της Γαύδου και της Χώρας Σφακίων από το Ενιαίο Κέντρο Συντονισμό Έρευνας και Διάσωσης του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, η οποία εντοπίστηκε στη θαλάσσια περιοχή 9,5 ν.μ. νότια νοτιοδυτικά της Γαύδου. Αμέσως, για την περιοχή απέπλευσε ένα σκάφος της δύναμης Frontex, όπου εντόπισε και περισυνέλλεξε 42 αλλοδαπούς (28 άνδρες, 7 γυναίκες και 7 ανήλικους). Οι ανωτέρω μεταφέρθηκαν στο λιμάνι «ΤΗΓΑΝΙ» της Παλαιόχωρας, όπου αποβιβάστηκαν με τη συνδρομή Περιπολικού σκάφους Λ.Σ.-ΕΛ.ΑΚΤ., ενώπρόκειται να οδηγηθούν  στον  προσωρινό χώρο φύλαξης στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.

*****

Τις μεσημβρινές ώρες χθες, στελέχη του Γραφείου Ασφάλειας του Α΄ Λιμενικού Τμήματος του Κεντρικού Λιμεναρχείου Πειραιά προέβησαν στη σύλληψη ενός 23χρονου ημεδαπού, για παράβαση του άρθρου 394 του Π.Κ. «Αποδοχή και διάθεση προϊόντων εγκλήματος». Συγκεκριμένα, στο πλαίσιο αστυνομικών ελέγχων στην περιοχή της πύλης Ε7 του κεντρικού λιμένα Πειραιά, κατά την άφιξη επιβατηγού οχηματαγωγού πλοίου, εντοπίστηκε ο 23χρονος να οδηγεί δίκυκλο όχημα, για το οποίο διαπιστώθηκε ότι είχε δηλωθεί κλοπή την 18.09.2024 στο Τμήμα Ασφάλειας Παύλου Μελά Θεσσαλονίκης. Επιπρόσθετα, το δίκυκλο είχε πινακίδα κυκλοφορίας, η οποία δεν έφερε την προβλεπόμενη ανάγλυφη σφραγίδα του Υπουργείου Μεταφορών. Από τη Λιμενική Αρχή του Τζελέπη που διενεργεί την προανάκριση, κατασχέθηκε το δίκυκλο όχημα.

*****

Τις μεσημβρινές ώρες χθες, ενημερώθηκε η Λιμενική Αρχή της Πύλου ότι ένας 89χρονος ημεδαπός, ανασύρθηκε έχοντας τις αισθήσεις του από τη θαλάσσια περιοχή της παραλίας «ΜΕΘΩΝΗΣ» Μεσσηνίας και στη συνέχεια κατέρρευσε. Στον 89χρονο παρασχέθηκαν οι πρώτες βοήθειες από λουόμενους με καρδιοπνευμονική αναζωογόνηση (ΚΑΡΠΑ) και χρήση απινιδωτή, με αρνητικά αποτελέσματα, ενώ στη συνέχεια διακομίστηκε με ασθενοφόρο όχημα του Ε.Κ.Α.Β. στο Κέντρο Υγείας Πύλου, όπου διαπιστώθηκε ο θάνατός του. Από το Λιμεναρχείο Πύλου που διενεργεί την προανάκριση, παραγγέλθηκε η διενέργεια νεκροψίας – νεκροτομής από την Ιατροδικαστική Υπηρεσία Πελοποννήσου.

*****

Τις μεσημβρινές ώρες χθες, ενημερώθηκε η Λιμενική Αρχή της Κω για την προσάραξη ενός ιστιοφόρου (Ι/Φ) σκάφους, σημαίας Πολωνίας, στη θαλάσσια περιοχή «ΨΑΛΙΔΙ» Κω, με έξι αλλοδαπούς επιβαίνοντες (υπηκόους Ρωσίας). Αμέσως, στο σημείο μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το ταχύπλοο (Τ/Χ) σκάφος «ΑΓΙΟΣ ΔΗΜΗΤΡΙΟΣ» Τ. Κω 458, καθώς και ένα Περιπολικό όχημα Λ.Σ.-ΕΛ.ΑΚΤ. από την ξηρά. Το Ι/Φ εντοπίστηκε προσαραγμένο στην ακτή με τους επιβαίνοντές του καλά στην υγεία τους. Στη συνέχεια πραγματοποιήθηκε αποκόλληση του σκάφους με τη συνδρομή του Τ/Χ και το Ι/Φ προσέδεσε με ασφάλεια στην προβλήτα «ΑΚΤΑΙΩΝ» ν. Κω. Από το Λιμεναρχείο Κω που διενεργεί την προανάκριση συνελήφθη ο κυβερνήτης του σκάφους για παράβαση του άρθρου 277 του Π.Κ. «Πρόκληση ναυαγίου», ενώ απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί.

*****

Τις πρώτες πρωινές ώρες σήμερα, στελέχη του Γραφείου Ασφάλειας της Λιμενικής Αρχής της Ηγουμενίτσας προέβησαν στη σύλληψη ενός 31χρονου αλλοδαπού (υπηκόου Σενεγάλης). Συγκεκριμένα, σε έλεγχο που διενεργήθηκε εντός του λιμένα εξωτερικού Ηγουμενίτσας, ο 31χρονος κατείχε και επέδειξε  ταξιδιωτικό έγγραφο που άνηκε σε άλλο πρόσωπο, με σκοπό την παράνομη έξοδό του στο εξωτερικό. Από το Κεντρικό Λιμεναρχείο Ηγουμενίτσας που διενεργεί την προανάκριση, κατασχέθηκε το έγγραφο.

*****

[bookmark: _GoBack]Τις απογευματινές ώρες χθες, ενημερώθηκε η Λιμενική Αρχή των Ωρεών από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λιμενικού Σώματος-Ελληνικής Ακτοφυλακής ότι ένα ιστιοφόρο (Ι/Φ) σκάφος σημαίας Γαλλίας με έναν (01) αλλοδαπό επιβαίνοντα (υπήκοο Γαλλίας), βρίσκεται σε δυσχερή θέση, λόγω εισροής υδάτων, στη θαλάσσια περιοχή Στενού Αρτεμισίου. Αμέσως για την περιοχή αναχώρησαν ένα Περιπολικό σκάφος Λ.Σ.-ΕΛ.ΑΚΤ. και ένα Περιπολικό όχημα Λ.Σ.-ΕΛ.ΑΚΤ. από την ξηρά. Το Ι/Φ κατέπλευσε με ίδια μέσα στο λιμένα Αγιόκαμπου Εύβοιας, όπου αγκυροβόλησε με ασφάλεια. Σύμφωνα με δήλωση του κυβερνήτη του, ενώ έπλεε στη θαλάσσια περιοχή Ωρεών Εύβοιας προσέκρουσε σε ξέρα με αποτέλεσμα την πρόκληση εισροής υδάτων. Από τη Λιμενική Αρχή Ωρεών που διενεργεί την προανάκριση, απαγορεύτηκε ο απόπλους του Ι/Φ μέχρι την προσκόμιση βεβαιωτικού αξιοπλοΐας από τον οργανισμό που το παρακολουθεί. Από το περιστατικό δεν υπήρξε τραυματισμός και δεν παρατηρήθηκε θαλάσσια ρύπανση.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-73χρονης, από το λιμάνι της ν. Κέας στο  λιμάνι του Λαυρίου, με Περιπολικό Σκάφος Λ.Σ.ΕΛ.ΑΚΤ.,
-44χρονης, από το λιμάνι της ν. Αίγινας στο  λιμάνι του Πειραιά, με Περιπολικό Σκάφος Λ.Σ.ΕΛ.ΑΚΤ.,
-2,5 ετών κοριτσιού, από τον όρμο Πεύκου ν. Σκύρου στο λιμάνι της Κύμης, με το Ε/Π – Τ/Ρ «ΚΥΜΟΘΟΗ» Ν.Ρ. 73, 
-72χρονου, από το λιμάνι της Σκιάθου στο λιμάνι του Βόλου, με το Ε/Γ – Α/Ψ  «ΑΘΩΣ» Ν. Σπ. 323 και
-80χρονου και 39χρονης, από το λιμάνι της Πάρου στο λιμάνι της Σύρου, με το Ε/Γ – Τ/Ρ  «ΚΥΡΙΑΡΧΟΣ ΙΙ» Ν. Ν. 57.

